Uudisleht, 2. veebruar 1937    Laupäeval korraldas Läänemaa gümnaasiumi lastevanemate komitee peo, kus kanti Haapsalu näitetegelaste poolt ette I. Kalmanni operett "Mariza". Külalisena esines Narva teatri primadonna pr. Valentin-Galinsky. Lavastas Karl Karus (LÜG õpetaja. AV märkus). See oli kolmas operett Haapsalus aastate vaheaja järele. Lavastaja,  orkestrijuht helilooja C. Kreek, dekoraator kui ka näitlejad olid teinud tõhusa töö, et suurlavastust hästi välja tuua. Primadonna pr. Valentin-Galinsky oli oma osas kindel ja temale sekundeeriv P. Mutt (tollal TÜ üliõpilane. AV märkus) tõotab olla tõusev lavatäht supellinnas. Meeldejääva paarina köitsid tähelepanu veel hr. Parameel ja pr. Gross. Omapärased tüübid olid veel pr. Nikonovitsh, härrad Silde ja Leopas. /…/ Et Haapsalu publik operetti hindab, seda tõendab juba see, et saal oli eelmüügil väljamüüdud  viimse kohani. Ka aplausiga mängu kestel ei oldud kitsi. Näitlejad said kinke ja lilli.